امریکا قوشمه ایالتلریده آق اوی ملی خوفسیزلیک کینگشی ستراتیژیک علاقه مسؤلی جان کربی، تورکیه نینگ جنوب چیگره سیده "ترور تهدیدی" بیلن دوچ قالگن لیگینی و اوزینی قوریقلش اوچون تورلی مدافعه چاره – تدبیری آلیش گه حقی بارلیگینی بیلدیردی.
جان کربی، زوم ترماغی آرقه لی بیرگن بیاناتده آق اوی ژورنالیستلری نینگ سواللریگه جواب قیتردی.
تورکیه نینگ سوریه چیگره سیده گی ینگیلیکلر بوییچه فکر بیلدیرگن کربی؛
"تورکیه، اینیقسه جنوب چیگره سیده ترور تهدیدی بیلن دوچ قالیش گه دوام ایتماقده. البته کی اوزینی و وطنداشلرینی قوریقلش اوچون تورلی مدافعه چاره – تدبیری آلیش گه حقی بار" دیب ایتدی.
کربی، منطقه ده گی وضعیتدن خواطرده بولگن مسئله نینگ "SDS" دیب اته گن وای پی جی/ پی کاکا نینگ داعش گه قرشی کوره شی ایکن لیگینی معلوم قیلیب؛
"منطقه ده گی بیر عملیات، اورتاغیمیز SDS نینگ داعش گه قرشی کوره ش ظرفیتینی چیکلشتیریشی ممکن. SDS بیلن بونینگ اوچون اورتاق حرکت ایتماقده میز و داعش نینگ اوستیگه باسیم قوریش گه دوام ایتماقچی میز"دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
